[image: ]
[image: ]SPORT CLUB MUNICIPAL TIMIŞOARA
		CIF 35245313; CIS TM/A1/00002/2016
Aleea Ripensia, nr.11 Timişoara, judeţul Timiş      
Web: www.scmtimisoara.ro
e-mail: sport.club@primariatm.ro
IBAN: CONT              IBAN: RO47TREZ24A670501200109X

Nr. _____________________
	


RAPORT DE SPECIALITATE
        privind aprobarea activării secției TENIS în cadrul  clubului sportiv ”Sport Club Municipal Timișoara” și afilierea acestei secții sportive la federația de specialitate, respectiv la Federația Română de Tenis.

Clubul sportiv ”Sport Club Municipal Timişoara” (structură sportivă de drept public înființată prin HCLMT 470/30.10.2015) şi-a exins activitatea prin completarea cu ramuri sportive care, în viitor, ar putea fi activate și afiliate la federațiile de specialitate, dacă funcționarea acestora ar avea ecou în rândul tinerilor, precum și suportul financiar necesar pentru obținerea de rezulate remarcabile. Această extindere s-a făcut prin HCLMT nr. 135/2016. 
 De asemenea, secțiile sportive (care au completat paleta sportivă a clubului) au fost înscrise în CIS-ul clubului sportiv ”Sport Club Municipal Timișoara”. 
În contextul de mai sus, în decursul anului 2017, au fost depuse, de către entități sportive dar și de către sportivi, personal, mai multe solicitări de aderare,(ex. karate, tenis,  modelism, șah, etc.), dar care, până în  prezent, nu au fost soluționate favorabil. 

Unii dintre solicititanți au revenit cu cereri noi de aderare.
O astfel de cerere este cea formulată de Velcea Andreea și Dica Nini Gabriel (jucători de tenis), prin reprezentanții lor legali (părinți) Velcea Valentin și, respectiv, Dica Nelu, cerere înregistrată la Primăria Municipiului Timișoara sub nr. SC2018-005032/02.03.2018 și la Sport Club Municipal Timișoara sub nr. 52/02.03.2018.
Performanțele celor doi sportivi (semnatari ai solicitării) încă juniori, reprezintă o notabilă carte de vizită atât pentru comunitatea locală cât și pentru reprezentarea internațională a României. 
Între performantele sportive obtinute de cei doi sportivi, pot fi reținute: 
a) pentru Andreea Velcea
- 5 titluri de Campioana Nationala in probele de dublu si dublu mixt si alte titluri de vicecampiona nationala simplu si dublu;
- componenta a echipei nationale a Romaniei din anul 2012 si pana in prezent;
- locul 7 in clasamentul European al categoriei U14 din peste 2000 de sportivi, fiind cea mai bună clasare;
- In clasamentul mondial U18 ITF,  situata in primele 200 jucatoare sub 18 ani, fiind in primele 30 din categoria ei de varsta;
- In decembrie 2016 a participat in SUA la Grand Slamul U16 Orange Bowl unde a terminat intre primii 16 sportivi din peste 128 copii din toata lumea prezenti la startul competitiei;
- Castigatoarea altor turnee nationale si internationale incepand cu varsta de 10 ani;
- Peste 150 trofee in cei 7 ani de tenis competitional;
- Premiata anual in Gala Sportului Timisorean (Consiliul Judetean si Consiliul Local).
- În anul 2015 a participat la 21 turnee internationale  Franta, Germania, Cehia, Slovacia, Ungaria, Bosnia, Croatia, Serbia;
- În anul 2016 a participat la 21 turnee internationale (6 categoria U16 si 15 categoria U18 ITF) desfăsurate in Cehia, Slovacia, Serbia, Ungaria, Germania, Austria, Bosnia-Hertegovina, Croatia.

b). pentru Nini Gabiel Dica:
- Titlul de cel mai bun jucător al Europei din partea Forului European de tenis ”Tenis Europe” în noiembrie 2017;
- Câștigător al masters-ului European U16 din Italia în octombrie 2017;
- Vicecampion European U 16 la Moscova. Acesta fiind cel mai bun rezultat al României la categoria U 16 din 1990 și până în prezent; 
- Vicecampion la Orange Bowl, în Miami SUA, considerat Campionatul Mondial al juniorilor;
- 11 titluri de Campion Național în toate probele în cei 8 ani competiționali;
- Component al echipei naționale a României din anul 2012 și până în prezent;
- Finalist la 12 ani în cadrul turneului mondial Eddie Herr din SUA;
- Locul 4 în Clasamentul European al categoriei U 14 din peste 2500 de sportivi;
- Locul 2 în Clasamentul European general al categoriei U 16 din peste 2500 de sportivi; 
- Campion mondial în proba de dublu la turneul ”Les Petits AS” U 14 Franța;
- Locul 3 mondial la simplu în cadrul turneului ”Les Petits AS” U 14 Franța;
- Locul 4 la Turneul Campionilor Lacoste U 14 de la Londra, fiind unul din cei 6 copii invitați să participle la acest turneu, alături de reprezentanții Angliei, franței, Spaniei, Braziliei și China-Taipei;
- Peste 180 tofee naționale și internaționale în cei 8 ani de tenis competițional;
- Premiat anual în Gala Sportului Timișorean (Consiliul Județean și Consiliul Local) și în cadrul Galei Tenisului Românesc de la București;
- Premiat cu titlul de ”Ambasador al sportului timișean” în Gala Sportului 2017;
- În anul 2017 (considerat cel mai bun an ca rezultate sportive), a participat la peste 25 de turnee din care 5 s-au desfășurat în România, iar restul în Franța, Germania, Anglia, Suedia, Spania, Cehia, Slovacia, Rusia, Argentina, Uruguay, Peru, Mexic, SUA.

Toate aceste reușite/succese, precum și  repetatele ore de antrenament, au fost posibile și datorită sprijinului primit de la  persoanale/organizațiile/instituțiile și companiile angrenate în fenomenul sportiv, fără de care sârguința și munca asiduă a celor doi sportivi nu ar fi fost suficientă pentru obținerea unor rezultate remarcabile, încă de la vârste foarte mici. 
Sprijinul acordat celor doi sportivi, de   persoanale/organizațiile/instituțiile și companiile angrenate în fenomenul sportiv, a fost completat și de sprijinul moral și material acordat de părinții lor.
Dar, pentru a-și putea continua activitatea, în condiții optime, apte să conducă la obținerea de rezultate de performanță, cei doi sportivi au nevoie de sprijin financiar, susținut și continuu, care să vină în completarea sprijinului acordat de părinți și alte persoane fizice/juridice. 

Sport Club Municipal Timişoara a analizat solicitarea adresată, de către cei doi sportivi Andreea Velcea și Nini Gabriel Dica atât clubului cât și Primarului Municipiului Timișoara,     și a considerat oportună activarea ramurii de TENIS, întrucât rezultatele lor, remarcabile, în acest sport au adus și aduc benefiicii importante, privind imaginea Municipiului Timişoara, atât în interiorul României, cât şi în afara ţării, motiv pentru care,  considerăm că este oportună activarea secţiei de “TENIS”.
Palmaresul mai sus prezentat poziţionează cei doi sportivi (titularii rezultatelor mai sus prezentate, Andreea Velcea și Nini Gabriel Dica), în ambasadori de imagine pentru comunitatea din care provine, respectiv pentru Municipiul Timişoara.
Sport Club Municipal Timisoara (înființată în baza HCLMT nr. 470/2015), a solicitat şi  a obţinut de la  Ministerul Tineretului si Sportului Certificatul de Înregistrare Sportivă TM/A1/00002/2016,  iar prin H.C.L.M.T. nr. 135/18.10.2016, s-a aprobat completarea structurii sportive a Sport Club Municipal Timişoara, cu un număr de 16 alte ramuri sportive, între care şi cea de TENIS, ramuri sportive care au fost deja înscrise CIS-ul  clubului. 

Pentru funcţionarea, în cadrul structurii Sport Club Municipal Timişoara, a ramurii sportive TENIS, alocarea bugetară necesară, se stabilește cu respectarea Regulamentului de Organizare şi Funcţionare a Sport Club Municipal Timişoara, a dispoziţiilor legale incidente, precum şi în  conformitate cu  obiectivele propuse,  va fi fixă în fiecare an fiscal,și va fi aprobată în Consiliul de Administrație a Sport Club Municipal Timișoara.


Pentru aceste motive, mai sus prezentate, Sport Club Municipal Timișoara a înaintat prezentul proiect de hotarare Consiliului Local al Municipiului Timișoara care, analizand sprijinul sportiv financiar ce ar putea fi acordat, rezultatele remarcabile ale celor doi sportivi, precum și oportunitatea activării secției sportive Tenis, să adopte o hotărâre prin care să se dispună:
- activarea secției sportive TENIS;
- afilierea secției sportive TENIS la Federația Română de TENIS.

    	Tinand cont de expunerea de motive mai sus prezentată,  

PROPUNEM
activarea secției sportive TENIS și afilierea secției sportive TENIS la Federația Română de TENIS.



SPORT CLUB MUNICIPAL,
      DIRECTOR
     RADU TOANCA




CONSILIER JURIDIC
SILVIA ŢĂRANU

